Jeanette MacDonald

Soprano ac actores o'r Unol Daleithiau oedd Jeanette Anna MacDonald. Mae hi'n adnabyddus am ei ffilmiau cerddorol yn y 1930au, gan gynnwys cydweithio â Maurice Chevalier yn The Love Parade, Love Me Tonight, The Merry Widow, ac One Hour with You, ac efo Nelson Eddy yn Naughty Marietta, Rose-Marie, ac Maytime. Yn ystod y 1930au a'r 1940au, serennodd mewn 29 o ffilmiau nodwedd, pedair ohonynt wedi'u henwebu am y Ffilm Orau gan Wobrau'r Academi. Recordiodd yn helaeth, gan ennill tri record aur. Ymddangosodd MacDonald yn ddiweddarach mewn opera, cyngherddau, radio, a theledu. Roedd hi'n un o'r sopranos mwyaf dylanwadol o'r 20fed ganrif, gan gyflwyno opera i gynulleidfaoedd ffilm ac ysbrydoli cenhedlaeth o gantorion. Ganwyd hi yn Philadelphia yn 1903 a bu farw yn Houston yn 1965. Priododd â Gene Raymond.